Aust-Agder Husflidslag

Aust-Agder Husflidslag ble etablert i 1925 etter initiativ fra Aust-Agder Ungdomslag og Aust-Agder Landbruksselskap.

Historikk
Første formann var ingeniør i Aust-Agder Kraftverk Halvor Hektoen. Formålet med foreningen var å vekke forståelse for den økonomiske og moralske betydning av arbeid i ledige stunder, enten det gjaldt reparasjoner eller produksjon av ting til eget hjem eller det var ting som kunne selges.Husflid - nyttig arbeid i ledige stunder Avtrykk, 17.11.2015 I tillegg til å arbeide for husflid både til hjemmebruk og for salg, gav husflidslaget også økonomisk støtte til blant annet Ebenezer Kvindelige Industriskole. I 1932 gikk laget inn under Norges Husflidslag. Dette året fikk styret også inn sine to første kvinnelige medlemmer, Dorothea Fløistad og Aasta Vormeli.

Oppslutning
Til tross for stor aktivitet, hadde husflidslaget i starten ikke andre medlemmer enn de som satt i styret. Etter hvert økte medlemsmassen, ikke minst som et resultat av tilsluttede lokallag. Et foreløpig toppunkt kom rundt 1980 da laget hadde en total medlemsmasse på 1801 medlemmer.Dalane, Kåre: Aust-Agder Husflidslag 75 år og Husfliden Aust-Agder AS 65 år, 2000

Arkivet
Arkivet etter Aust-Agder husflidslag er i dag oppbevart på KUBEN i Arendal. Arkivet består av blant annet møtebøker, korrespondanse, regnskap og årsmeldinger, og dekker perioden fra oppstarten i 1925 og frem til 1999.

 Referanser 

Kategori:Organisasjoner etablert i 1925
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Organisasjoner i Agder